વિવેક દહિયા એટલે ‘યે હૈ મોહબ્બતે’, ‘કવચ’ જેવી સિરિયલ્સમાં ધૂમ મચાવનારો એક્ટર, વિવેક પત્ની તથા અત્યંત લોકપ્રિય ટીવી ઍક્ટ્રેસ દિવ્યાંકા ત્રિપાઠી સાથે ‘નચ બલિયે’માં પરફોમન્સ આપી ચુક્યા છે. આ ડાન્સ રિયાલિટી શોમાં બન્નેની જોડી બરાબરની જામી હતી. વિવેક અહીં એના પ્રવાસપ્રેમ વિશે વાત કરે છે… મારા માટે પ્રવાસ એટલે એક જગ્યાએથી બીજી જગ્યાએ એ નહીં, પણ આંતરિક પરિવર્તન. પ્રવાસ મને આંતરિક વિકાસ માટે કામ લાગે છે. પ્રવાસ દરમિયાન બંધાતું અનુભવનું ભાથું હંમેશા તમારી સાથે રહે છે. ટ્રાવેલ કરવા પાછળનો આઈડિયા એ જ છે કે તમે તમારા કોચલામાંથી બહાર નીકળો.